Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 124/1999. (VIII. 6.) Korm. rendelethez
Paragraph Index: 517

c) A nemzetközi tanulmányok szakképzéshez kapcsolódó ismeretek (a képzési idő 40—60%-ában, 120—180 tanulmányi pont): — történelem (nemzetközi kapcsolatok története, Közép-Kelet Európa története, a magyar külpolitika története, az európai integráció története, kultúra- és vallástörténet stb.), — jog (nemzetközi jog, diplomáciai és konzuli jog, összehasonlító államjog, nemzetközi magánjog, nemzetközi szervezetek, EU-jog stb.), — politikatudomány (nemzetközi politika elmélete, külpolitikai döntéshozatal, biztonságpolitika, aktuális nemzetközi kérdések, magyar kül- és biztonságpolitika stb.), — közgazdaságtan (nemzetközi gazdaságtan, nemzetközi politikai gazdaságtan, nemzetközi pénzügyek, az integráció gazdaságtana, nemzetközi kereskedelempolitikák stb.), — regionális tanulmányok (Kelet-Közép-Európa, Kelet- és Délkelet-Európa, Észak-Amerika, Latin-Amerika, iszlám világ, Fekete-Afrika, Kína, Kelet- és Délkelet- Ázsia), — gyakorlati készségfejlesztő ismeretek (diplomáciai protokoll, a diplomácia gyakorlati kérdései, tárgyalástechnika, esettanulmányok, kommunikáció stb.), — szaknyelv, a szaktárgyak oktatása részben idegen nyelven.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes